Here is a page extracted from Wikipedia that may contain CSS, HTML, and a lot of unformatted text.

Title: Antonio González Triviño
Content: Antonio González Triviño (5 de marzo de 1951 de Tetuán, Protectorau espanyol de Marruecos) ye un mayestro industrial y politico espanyol. Estió alcalde de Zaragoza dende o 27 de chinero de 1986 dica o 17 de chunio de 1995.

Trachectoria politica 
Estió concellero en o Concello de Zaragoza por UCD y posteriorment por o PSOE. Dimpués d'a muerte de Ramón Sainz de Varanda fue designau alcalde d'a ciudad, con 34 anyos, ya casau y con dos fillos, cargo en o que estió dica 1995. También estió eurodiputau y deputau en a III Lechislatura d'as Corz d'Aragón. A suya carrera politica remató en 1999, dende alavez exerce como empresario en Barcelona.

En a suya etapa como maximo rechidor d'a ciudad s'actuó en as «asignaturas pendients» que teneba Zaragoza. Encara en bels prochectos s'esbatafulloron y atros cambioron u se facioron en meyo de fuertes polemicas. Como resenya os convenios urbanisticos que por primera vegada apuntoron enta l'ueste pa o creiximiento d'a capital de l'Ebro.

Dos d'as suyas obras continan estando en l'actualidat imprescindibles pa Zaragoza: en o distrito de Sant Chusé se construyió o pavillón Prencipe Felipe y, chunto a la Romareda, l'Auditorio. Se remodeló o Teatro Prencipal. Se fació o Plan de recuperación d'o Casco Viello. S'esvielloron os puents d'o Pilar y de Piedra. Ta rematar se fació a depuradora d'auguas de la Cartuixa y se conoixió que a prencipal linia d'AVE (Madrit-Barcelona) tendría aturada en Zaragoza.

Referencias

Alcaldes de Zaragoza
Deputaus en as Corz d'Aragón por a circumscripción electoral de Zaragoza
Deputaus d'a III Lechislatura d'as Corz d'Aragón
Galardonaus con a Medalla d'as Corz d'Aragón
Eurodeputaus d'Espanya
Naixius de Tetuán
Politicos d'Aragón
Politicos d'o Partido de los Socialistas de Aragón
1951 (naixencias)